Kongo Demokratinės Respublikos ir Lietuvos santykiai

Kongo Demokratinės Respublikos (Kongo DR) ir Lietuvos santykiai – dvišaliai tarptautiniai santykiai tarp Kongo Demokratinės Respublikos (Kongo DR) ir Lietuvos. Iki 1997 m. žinoma kaip Zairas.

Kongo DR yra viena iš šešių JT valstybių narių, su kuriomis Lietuva nėra užmezgusi diplomatinių santykių (kitos – Butanas, Papua Naujoji Gvinėja, Pietų Sudanas, Pusiaujo Gvinėja ir Tonga). Savo ruožtu Lietuva yra viena iš nedaugelio Europos valstybių, su kuriomis Kongo DR neturi diplomatinių santykių. Lietuvos užsienio reikalų ministerija užmegzti diplomatinius santykius su Kongo DR siūlė dar 2013 m. rugpjūtį.

Abi šalys yra Jungtinių Tautų narės.

Lietuvoje 2022 m. pradžioje gyveno 25 Kongo DR piliečiai.

Santykių istorija 

Yra duomenų, kad SSRS vykdytos Lietuvos okupacijos metais Zairas palaikė ryšius su Lietuvos diplomatinėmis atstovybėmis. Vyrauja daugiašalis bendradarbiavimas, ypač per JTO. 2004 m. spalio 28 d. Niujorke (JAV) vykusioje Jungtinių Tautų Generalinės Asamblėjos 59-ojoje sesijoje Lietuva, Kongo DR ir dar 14 valstybių buvo išrinktos Jungtinių Tautų Ekonominės ir socialinės tarybos (ECOSOC) narėmis. Kadencija truko 2005–2007 m.

Politiniai ir kultūriniai santykiai tarp dviejų valstybių išlieka minimalūs, nors didėja kongiečių migracija į Lietuvą, įskaitant legionierius Lietuvos futbolo klubuose. Iš Kongo DR kilęs Kule Mbombo atstovavo Marijampolės „Sūduvos“ klubui 2021 metais ir nuo 2022 metų.

Yra Kongo DR dirbančių Lietuvos informacinių technologijų įmonių.

Ekonominiai santykiai 
2018 m. duomenimis, prekybos apyvarta tarp Lietuvos ir Kongo DR siekė 1,07 mln. eurų, o iš Kongo DR importuotų produktų nebuvo.

Iš visų šešių valstybių, su kuriomis diplomatiniai santykiai neužmegzti. su Kongo DR vykdomi didžiausi prekybos mastai.

Pilietiniai mainai

Šaltiniai

Literatūra 
 

Lietuvos diplomatiniai santykiai
Kongo Demokratinė Respublika